Dzelzceļnieku iela (Rēzekne)

Dzelzceļnieku iela atrodas Rēzeknes Centra rajonā un iet paralēli dzelzceļam, kas savieno divas pilsētas stacijas — Rēzekne I un Rēzekne II. Ielas garums ir 940 metri. Tā klāta ar asfaltbetonu.

Ielas raksturojums 
Dzelzceļnieku iela iesākas krustojumā ar Rīgas ielu pie "Rēzeknes gaļas kombināta". Tās sākumposmā līdz krustojumam ar Kr. Valdemāra ielu kreisajā pusē 20. gs. 80. gados uzceltas garāžas. Tālāk līdz Dzelzceļnieku ielas savienojumam ar Atbrīvošanas alejas pārvadu mijas daudzstāvu un savrupmāju apbūve — attiecīgi ielas kreisajā un labajā pusē. Daudzstāvu apbūvi veido galvenokārt piecstāvu 103. sērijas nami. Ielas labajā pusē, tuvāk centram atrodas 1—1,5 stāvu privātmājas.

Ielu savienojumi 
Dzelzceļnieku iela ir savienota ar šādām ielām:
 Rīgas iela
 Kooperatīva šķērsiela (T-veida krustojums)
 Kr. Valdemāra iela
 Lubānas iela
 Atbrīvošanas aleja

Skatīt arī 
 Centra rajons
 Rēzeknes ielas

Ielas Rēzeknē